Ջոն Հազբրուկ վան Ֆլեք

Ջոն Հազբրուկ վան Ֆլեք (, ), ամերիկացի ֆիզիկոս։ ԱՄՆ-ի ազգային ԳԱ անդամ (1935)։

Սովորել է Վիսկոնսինի և Հարվարդի համալսարաններում։ 1922-1923 թթ. աշխատել է Հարվարդի, 1923-1928 թթ.՝ Միննեսոթայի (1927 թվականից՝ պրոֆեսոր) համալսարաններում։ Վիսկոնսինի (1928-1934 թթ.) և Հարվարդի (1935 թվականից) համալսարանների պրոֆեսոր։ Ամերիկացի ֆիզիկոս, ընկերության պրեզիդենտ (1952-1953 թթ.)։ Աշխատանքները վերաբերում են քվանտային մեխանիկային, մագնիսականությանը, պինդ մարմնի ֆիզիկային։ Մշակել է դիա- և պարամագնիսականության քվանտամեխանիկական տեսությունը, հայտնաբերել (1927 թ.) սինգլետ վիճակում դիամագնիսական իոնների պարամագնիսականությունը։ Մոլեկուլային դաշտի տեսությունը կիրառել է (1941 թ.) հակաֆեռոմագնիսների համար։ Առաջարկել է սպինցանցային ռելաքսացիայի մեխանիզմ, մագնիսական անիզոտրոպության միկրոսկոպիկ տեսություն։ Նոբելյան մրցանակ (1977 թ.)։

Ծանոթագրություններ 

Ամերիկացի ֆիզիկոսներ
Հարվարդի համալսարանի շրջանավարտներ
Ամերիկացի նոբելյան մրցանակակիրներ
Ֆիզիկոսներ այբբենական կարգով
Լոնդոնի թագավորական միության արտասահմանյան անդամներ
Հարվարդի համալսարանի դասախոսներ
Շվեդիայի գիտությունների թագավորական ակադեմիայի անդամներ
Լոնդոնի թագավորական ընկերության անդամներ
Ամերիկացի մաթեմատիկոսներ
Նիդերլանդների արվեստի և գիտությունների թագավորական ակադեմիայի անդամներ
ԱՄՆ-ի գիտությունների ազգային ակադեմիայի անդամներ
Ամերիկյան փիլիսոփայական ընկերության անդամներ
Ամերիկայի արվեստների և գիտությունների ակադեմիայի անդամներ
Ֆրանսիայի գիտությունների ակադեմիայի անդամներ
Պատվո լեգեոնի շքանշանի ասպետներ
Ամերիկացի գիտնականներ